**Primjena Zakona o upravnom postupku za drugostepene organe**

**Podgorica, 9-11.februar 2018.godine**

Fakultet za državne i evropske studije je realizovao obuku na temu primjene Zakona o upravnom postupku Crne Gore, namijenjenu prvenstveno zaposlenima u državnoj upravi i lokalnoj samoupravi, kao i zaposlenim u drugim organima – nosiocima javnih ovlašćenja. Cilj sprovedene obuke je bio sticanje teorijskih i praktičnih znanja iz oblasti upravno procesnog prava, a posebno kvalitetnije prilagođavanje novom Zakonu o upravnom postupku, na temelju njegovog kvalitetnijeg, potpunijeg i dubljeg poznavanja.

Program obuke je bio podijeljen u dva modula. Prvi modul je bio namijenjen za prvostepene organe, dok je drugi modul bio namijenjen drugostepenim organima, a sve u cilju što kvalitetnijeg fokusa i bližeg upoznavanja polaznika sa predviđenim sadržajem.

Obuka  za drugostepene organe kojima su pristvovali zaposleni Opštine Tivat, održana je od 9. do 11. februara 2018. godine na Fakultetu za državne i evropske studije u Podgorici.

Polaznici koji su prošli program obuke, dobili su sertifikat o uspješnom pohađanju obuke. Program obuke na temu upravnih postupaka je akreditovan kod Nacionalnog savjeta za obrazovanje (Odluka br. 16-3306, od 26. 06. 2013.).